9.
 (16)
 Комисията установи също така, че ZNSHINE е представил в тримесечните си отчети подвеждаща информация по отношение на датите на значителен брой търговски фактури в продължение на значителен период от време. Вярната дата на фактурата е от основно значение, за да се установи дали е спазена МВЦ, тъй като по отношение на нея се прилага механизъм за регулярно адаптиране. Въз основа на информацията, предоставена от ZNSHINE, Комисията установи, че търговската фактура, представена с оглед митническо оформяне в Съюза в горните случаи, е била издадена на дата, различна от датата, използвана за получаването на сертификат за поет ангажимент при износ от CCCME. Между датите на съответните фактури има значителен период от време. ZNSHINE твърди, че разликата между датите на фактурите се дължи на техническа грешка, допусната от неопитни служители. Комисията не може да приеме подобно оправдание.
 (17)
 Комисията анализира какви са последствията от това несъответствие в тримесечните отчети на ZNSHINE и стигна до заключението, че ZNSHINE е нарушил задължението си за предоставяне на информация, възникнало по силата на ангажимента.
 Д. ОЦЕНКА НА ПРАКТИЧЕСКАТА ОСЪЩЕСТВИМОСТ НА АНГАЖИМЕНТА КАТО ЦЯЛО
 (18)
 В ангажимента се посочва, че неговото неспазване от страна на отделен производител износител не води автоматично до оттегляне на приемането на ангажимента по отношение на всички производители износители. При подобни случаи Комисията следва да подложи на оценка въздействието на конкретния случай на неспазване на условията върху практическата осъществимост на ангажимента с оглед на последиците за всички производители износители и за CCCME.
 (19)
 Съответно Комисията направи оценка на въздействието, което случаите на неспазване от страна на ZNSHINE оказват върху практическата осъществимост на ангажимента с оглед на последиците за всички производители износители и за CCCME.
 (20)
 Отговорността за тези случаи на неспазване е изцяло на въпросния производител износител; извършената проверка не показа да е имало системно неспазване от страна на голям брой производители износители или на CCCME.
 (21)
 Поради това Комисията заключава, че не е засегнато цялостното функциониране на ангажимента и че не са налице основания за оттегляне на приемането на ангажимента по отношение на всички производители износители и на CCCME.
 Е. ПИСМЕНИ ИЗЯВЛЕНИЯ И ИЗСЛУШВАНИЯ
 (22)
 На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент. Коментари направиха ZNSHINE и още една заинтересована страна.
 i) Коментари на ZNSHINE
 (23)
 ZNSHINE твърди, че едно от дружествата, взело участие в дейностите, описани в съображения 14 и 15, не е свързано с него лице, а единствено клиент на ZNSHINE в трета държава. Наличната информация, цитирана от Комисията, съдържа описание на бизнес отношенията на ZNSHINE с този клиент. От правна гледна точка обаче тези бизнес отношения не са признати по никакъв начин. Освен това ZNSHINE твърди, че не може да следи на кого след това този клиент продава продуктите.
 (24)
 Комисията отхвърля тези твърдения, тъй като ZNSHINE не е представил доказателства в тяхна подкрепа, например информация относно собствениците на субекта, за когото твърди, че е негов клиент, която да опровергае наличната информация,